Ako NALADIŤ firmu na RAST a pracovať MENEJ
2022-03-16 - 2022-06-16
UVP TECHNICOM – Enterprise Europe Network Vás pozýva na Akadémiu vnútrofiremného rastu pre podnikateľov pod názvom Ako NALADIŤ firmu na RAST a pracovať MENEJ, ktorá sa uskutoční vo forme školení 1x mesačne/dvojmesačne v priestoroch UVP TECHNICOM.
Chcete, aby vaša firma rástla, ale akosi ste sa zastavili a neviete ako ďalej?Rastie vaša firma veľkou rýchlosťou, avšak spôsobuje to neustále problémy a nestíhate fungovanie vo firme prispôsobiť rýchlosti rastu?
Aké by to bolo keby:

Manažment trávil o 80% menej času bežným riadením a operatívou?
Kľúčoví zamestnanci sa oveľa viac zaoberali tým, čo sa deje na trhu?
Všetci tiahli za jeden povraz a zameriavali sa na výkon a výsledky?
Firma rástla, zdvojnásobila príjmy a strojnásobila zisky oproti konkurencii?

Chce to sadu zručností a nástrojov, ktorým sa naučiť dá bez ohľadu na to, či chcete rásť z

5.000 eur na 50.000 eur,
100.000 eur na 1 mil. eur,
alebo z 10 mil. eur na 100 mil. eur.

Rast firmy sa riadi jasnými zákonitosťami, ktorými prechádzajú všetky firmy. Existujú 4 základné fázy rastu:

Start-up
Rastúca (Grow up)
Škálujúca (Scale up)
Dominujúca sektoru/priemyslu.

V každej z týchto fáz je potrebné sa sústrediť na inú prioritu a sústrediť na pre danú fázu kľúčové rozhodnutia. Každá fáza si vyžaduje iného lídra a tak aj majiteľ firmy prechádza „líderskou evolúciou„. Majiteľ firmy by sa však nemal stať jej otrokom.
„Na dovolenke som už nebol štyri-až päť rokov. Milujem svoju spoločnosť. Milujem to, čo robíme, som z nej nadšený, ale naozaj mi neostáva čas na vlastný život. Nemám ani čas sledovať, ako moje deti vyrastajú.“ Je niektorá z týchto viet o vás?
Chcete zrýchliť rast firmy a škálovať, ale pritom mať čas na seba a vlastnú rodinu? Potom práve pre vás je určená Akadémia vnútrofiremného rastu. Akadémia pozostáva z na seba nadväzujúcich praktických školení, v rámci ktorých prejdeme bariéry rastu vašej firmy a sústredíme sa na ich odstránenie v kľúčových oblastiach:

STRATÉGIA,
ĽUDIA,
ŠPIČKOVÁ REALIZÁCIA,
CASH.

Poskytneme vám návody a medzinárodne odskúšané a využívané praktické nástroje ihneď aplikovateľné vo firme pre naladenie firmy na RAST a škálovanie, ktoré si budete môcť prakticky vyskúšať a otestovať počas školení. Využívajú ich desiatky tisíc úspešných firiem vo svete, tak prečo nie vy?
Témy školení

Zmysel, vízia, stratégia, ciele (16.3.2022)
Angažovaní ľudia (13.4.2022)
Špičková realizácia (18.5.2022)
Budovanie Á-čkových tímov (16.6.2022)
Znižovanie rizika v podnikaní prostredníctvom dát a experimentovania
Ako transformovať firmu na firmu s exponenciálnym rastom

Cieľová skupina
Akadémia vnútrofiremného rastu je určená predovšetkým majiteľom a výkonným riaditeľom firiem, manažérom, či riadiacim pracovníkom s rozhodovacími právomocami, ktorí majú ambíciu pomôcť firme výrazne rásť. Rozhodnutie pre RAST je strategickým rozhodnutím a firmu je potrebné na neho dôkladne naladiť. Pri správnom naladení bude majiteľ pracovať oveľa menej a získa viac času pre seba, rodinu, svoje koníčky.
Počet miest je obmedzený na 20.
Pre koho akadémia nie je určená

Pre začínajúcich podnikateľov bez odskúšaného biznis modelu a bez existujúcich zákazníkov.
Pre podnikateľov, ktorí nemajú záujem rásť a súčasný stav im postačuje.

Prihláška
Prihlásiť sa je možné on-line vyplnením prihlášky na príslušné školenie zverejnené na www.uvptechnicom.sk.
Účastnícky poplatok
Akadémia sa koná v rámci aktivít siete Enterprise Europe Network a je pre podnikateľské subjekty, ktoré majú ambíciu medzinárodne rásť ZDARMA.
Kontakteen@uvptechnicom.sk, Tel. číslo: +421 55 602 3661, 0918 734 605
Nevyhovujú vám skupinové otvorené školenia? Chcete, aby ich absolvovali viacerí kľúčoví hráči vo firme naraz? Akadémiu alebo jej vybrané časti je možné realizovať aj priamo u vás vo firme. V prípade záujmu kontaktujte een@uvptechnicom.sk.
NALAĎTE firmu na RAST a pracujte MENEJ.
Inovujte, konkurujte, predbehnite!

Technology and Business Cooperation Days 2022
2022-05-30 - 2022-06-02 | Online
V dňoch 30.5 – 2.6.2022 sa uskutoční hybridné podujatie Technology and Business Cooperation Days 2022 počas veľtrhu Hannover Messe 2022 so zameraním na rozvoj priemyslu. Prihlášky do 24. mája 2022.

Dátum konania: 30. máj – 2. jún 2022Miesto konania: hybridné podujatieRegistrácia otvorená do: 24. máj 2022Prihláška: https://technology-business-cooperation-days-2022.b2match.io/signupWeb stránka podujatia: https://technology-business-cooperation-days-2022.b2match.io/

Veľtrh Hannover Messe 2022 je naplánovaný podľa aktuálnej pandemickej situácie COVID-19 ako hybridné podujatie s výstavou na výstavisku a možnosťami vystavovať v rôznych online formátoch.
Každoročné kooperačné podujatie je následne plánované aj ako brokerské podujatie s možnosťou stretnutia na výstavisku ale aj možnosťou účasti online.
Registrácia na podujatie je ZDARMA!
Nevybavené žiadosti o stretnutie je možné potvrdiť alebo odmietnuť do 27. mája 2022.
Témy podujatia:

Priemysel 4.0 a riešenia Smart Factory
Zdroje a energetická efektívnosť výrobných technológií
Udržateľná energia a mobilita
Meracie nástroje

Využite svoju šancu inovovať! Získajte nové príležitosti a konkurenčné výhody prostredníctvom výskumu a vývoja a technologickej, ako aj obchodnej spolupráce.
Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

SUBCONTRACTING MEETINGS 2022
2022-05-31 - 2022-06-03
V dňoch 31.5–3.6.2022 sa v poľskom meste Poznań uskutoční kooperačné podujatie SUBCONTRACTING MEETINGS 2022, ktoré bude súčasťou medzinárodného priemyselného veľtrhu SUBCONTRACTING MEETINGS 2022 so zameraním na spracovanie kovov, plastov, gumy, kompozitov, dreva atď. Prihlášky do 23. mája 2022.

Dátum konania: 31. máj – 3. jún 2022Miesto konania: Poznań, PoľskoRegistrácia otvorená do: 23. máj 2022Prihláška: https://subcontracting-meetings-2022.b2match.io/signupWeb stránka podujatia: https://subcontracting-meetings-2022.b2match.io/home

Kooperačné podujatie je jedinečnou príležitosťou ako efektívne spojiť subdodávateľov s nákupcami, ktorí hľadajú outsourcing hlavne v oblasti spracovania kovov.

Prečo sa zúčastniť?

Ako nákupca máte možnosť vybrať si kvalifikovaných dodávateľov.
Ako dodávateľ máte príležitosť nájsť nových zákazníkov, buď svojou účasťou na stretnutiach alebo vystavovaním na veľtrhu.
Máte príležitosť spraviť si prehľad trhu – overiť konkurencieschopnosť a kvalitu potenciálnych obchodných partnerov.

Úspech predošlých podujatí:

Subcontracting Meetings 2019 – 138 účastníkov zo 14 krajín, zorganizovaných 357 stretnutí
Subcontracting ITM Meetings 2018 – 100 účastníkov z 12 krajín, zorganizovaných 287 stretnutí

Zameranie podujatia:

Spracovanie kovov
obrábanie
tvárnenie plastov
chemické ošetrenie
elektrochemické úpravy
tepelné spracovanie
žiarové zinkovanie
zlievareň
zváranie
rezanie
lisovanie
razenie
čistenie
lakovanie/PVD povlaky
polotovary
priemyselný spojovací materiál
3D tlač – kov a plast
výroba vstrekovacích foriem
Spracovanie plastov
Spracovanie gumy
Spracovanie kompozitov
Spracovanie dreva
Elektronika
Elektrina
Stroje a nástroje
Technológie
Priemyselné služby
Výskum a vývoj
Start-upy, inkubátory, akcelerátory
Inštitúcie a asociácie

Účasť je pre klientov siete Enterprise Europe Network zdarma.

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

VI Solar Energy Hybrid Business Mixer
2022-06-01 - 2022-06-03 | Online
V dňoch 1.–3.6.2022 sa uskutoční hybridné kooperačné podujatie VI Solar Energy Hybrid Business Mixer, ktoré bude súčasťou veľtrhu Congress PV 2022 so zameraním na oblasť fotovoltiky. Prihláška do 3. júna 2022.

Dátum konania: 1. – 3. jún 2022
Miesto konania: Poľsko/hybridné podujatie
Registrácia otvorená do: 3. jún 2022
Prihláška: https://vi-solar-energy-business-mixer.b2match.io/signup
Web stránka podujatia: https://vi-solar-energy-business-mixer.b2match.io/

Dynamický rozvoj fotovoltického priemyslu v Poľsku, rýchlo sa meniace obchodné modely a ich podmienky si vyžadujú neustále sledovanie zmien na trhu. Stretnutia prinášajú množstvo poznatkov a obchodných kontaktov a sú tiež výborným spôsobom monitorovania trhu.
B2B stretnutia sú venované podnikateľom a organizáciám pôsobiacim v oblasti fotovoltiky. Sú to predovšetkým spoločnosti vytvárajúce dodávateľský reťazec, t. j. výrobcovia komponentov, servisné spoločnosti, konzultanti, spoločnosti z oblasti stavebníctva, predaja energie a súvisiacich služieb, továrne a zariadenia, materiály a komponenty, kremík (silikón) a bunky, moduly, systémy, BOS spoločnosti sú obzvlášť vítané.
Vopred dohodnuté 20 minútové stretnutia umožnia účastníkom nadviazať vzťahy, nájsť centrá pre spoločný výskumný projekt alebo realizovať transfer technológií s novými obchodnými partnermi v rámci celého dodávateľského reťazca v oblasti fotovoltiky.
K tomu je potrebné zaregistrovať sa, prezentovať seba a ponuku svojej spoločnosti a následne vybrať účastníkov, s ktorými sa počas podujatia máte záujem stretnúť.
Organizácia podujatia:

jún 2022 – online
jún 2022 – online/onsite
jún 2022 – online

Prečo sa zúčastniť?

Vopred dohodnuté stretnutia s vybranými potenciálnymi partnermi
Možnosť nadviazania medzinárodnej spolupráce
Výmena skúseností so spoločnosťami z Poľska a európskych krajín
Stretnutia a výmena názorov s odborníkmi z oblasti fotovoltiky a súvisiacich odvetví
Nadviazanie technologickej a obchodnej spolupráce
Podpora expanzie medzinárodnej spoločnosti
Prístup k znalostiam o nových technológiách a riešeniach

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Innovat&Match Brokerage Event 2022
2022-06-08 - 2022-06-09
V dňoch 8. – 9. júna 2022 sa v talianskej Bologni uskutoční on-line kooperačné podujatie Innovat&Match Brokerage Event & International Cluster-to-Cluster Meeting 2022 so zameraním na digitálnu transformáciu a spravodlivý prechod. Registrácia otvorená do 6. júna 2022.

Dátum konania: 8. – 9. jún 2022Miesto konania: on-line, Bologna/TalianskoRegistrácia otvorená do: 6. jún 2022Prihláška: https://innovatmatch-2022.b2match.io/signupWeb stránka podujatia: https://innovatmatch-2022.b2match.io/home

Innovat&Match predstavuje rýchly a jednoduchý spôsob, ktorý vám umožňuje stretnúť potenciálnych kooperačných partnerov a to prostredníctvom vopred zorganizovaných on-line stretnutí na internetovej platforme podujatia. Zaregistrujte sa a prezentujte sa ostatným vytvorením svojho profilu cez Marketplace.
Využite príležitosť nájsť nových výskumných a technologických partnerov pre svoje podnikanie!

Tematické zameranie:
1, Spravodlivý prechod
2, Digitálna transformácia

Čistá, cenovo dostupná a bezpečná energia
Cirkulárna ekonomika
Zmena klímy a prírodné zdroje (vzduch, voda, pôda)
„Modrý rast“
Inovatívne materiály
Digitalizácia, umelá inteligencia, veľké dáta
Výroba 4.0 a budúci vývoj
Konektivita pozemných a vesmírnych systémov
Inovatívna a trvalo udržateľná mobilita
Budúce mestá a komunity
Územné dedičstvo a regionálna identita: kultúrne dedičstvo, tvorivé aktivity, cestovný ruch
Pohodlie ľudí, výživa, životný štýl
Zdravie
Sociálna inovácia a participácia
Sociálna inklúzia a súdržnosť: vzdelávanie, práca, územia

Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

RAIC 2022 – Robotics and Artificial Intelligence Cross – Sectoral Innovation Conference
2022-06-09 | Oslo, Nórsko, Oslo, Norway
9. júna 2022 sa v nórskom meste Oslo uskutoční jednodňová konferencia RAIC 2022 (RAIC – Robotics and Artificial Intelligence Cross – Sectoral Innovation Conference), ktorá bude zameraná na medzisektorové inovácie. Registrácia otvorená do 6. júna 2022.

Dátum konania: 9. jún 2022Miesto konania: Oslo, NórskoRegistrácia otvorená do: 6. jún 2022Prihláška: https://raic-2022.b2match.io/signupWeb stránka podujatia: https://raic-2022.b2match.io/home

Na konferencii spolupracujú DigitalNorway, SINTEF, Innovation Norway a Norwegian Research Council.
Registračný poplatok: NOK 750,- (bez DPH).
Na matchmakingovom podujatí sa stretnú zainteresované strany z veľkého počtu severských a európskych krajín. Ide o jedinečnú príležitosť na vytvorenie medzisektorovej spolupráce, ktorá podporuje inovácie prostredníctvom pokročilej robotiky, umelej inteligencie, internetu vecí, kybernetickej bezpečnosti a dátových technológií, a potenciálnych nových projektov financovaných z európskych zdrojov.
Prečo sa podujatia zúčastniť:

Vytvára sa priestor pre inšpirácie a získanie informácii o súčasnom stave medzisektorového vzdelávania
Príležitosť dozvedieť sa o medzisektorových trendoch a výzvach
Možnosť získať praktické skúsenosti na workshope „design thinking“, kde sa môžete naučiť ako nájsť potenciálne riešenia na aktuálne priemyselné výzvy
Získate príležitosť iniciovať cezhraničné kontakty a spoluprácu so zástupcami iných severských a európskych MSP, spoločností, univerzít, tvorcov politík, investorov a výskumných organizácií
Možnosť vymieňať si nápady v rámci vopred dohodnutých stretnutí
Príležitosť nájsť si správnych projektových partnerov s cieľom premeniť svoj projektový nápad na úspešný návrh projektu

Tematické zameranie:

Výroba
Kontrola a údržba
Poľnohospodárstvo a potravinárstvo vrátane akvakultúry
Zdravotníctvo

Dovoľujeme si vás upozorniť, že počet miest je na toto podujatie obmedzený, preto dôrazne odporúčame včas sa registrovať. Organizátori si vyhradzujú právo v prípade potreby nezohľadniť niektoré individuálne registrácie.
Pri vypĺňaní prihlášky si v rámci položky „Support office“ vyberte TUKE ako Vašu podpornú inštitúciu. Následne Vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Smart Building Levante 2022
2022-06-20 - 2022-06-30 | Online
V dňoch 20. – 30. júna 2022 sa uskutoční on-line kooperačné podujatie Smart Building Levante 2022 so zameraním na internacionalizáciu malých a stredných podnikov v oblasti pokročilých technológií pre automatizáciu domácich budov, systémovú integráciu, „domotics“, bezpečnosť a využívanie energie, s osobitným zameraním na technológie pre obmedzenie globálneho otepľovania. Registrácia otvorená do 20. júna 2022.

Dátum konania: 20. – 30. jún 2022Miesto konania: on-line, TalianskoRegistrácia otvorená do: 20. jún 2022Prihláška: https://smart-building-levante-2022.b2match.io/signupWeb stránka podujatia: https://smart-building-levante-2022.b2match.io/

Vopred dohodnuté stretnutia sa budú konať on-line od 20. do 30. júna 2022 prostredníctvom webovej stránky podujatia. Účasť je bezplatná.

Tematické zameranie:

Energetická účinnosť a HVAC
Obnoviteľné energie
Bezpečnosť
Smart City technológie
Konektivita
Audio/Video
Domáca automatizácia
Elektrické systémy a inteligentné osvetlenie

Podujatie je určené pre:

inštalatérov
dizajnérov
IKT manažérov
systémových integrátorov
veľkoobchodníkov a distribútorov
orgány verejnej správy
správcov budov
spoločnosti pôsobiace v oblasti telekomunikácií, domácej automatizácie, bezpečnosti a spotreby energie

Využite príležitosť nájsť nových obchodných partnerov pre svoje podnikanie. Publikujte a prezentujte svoje produkty, projekty, služby alebo obchodné potreby účastníkom podujatia. Iniciujte a dohodnite si stretnutia v čase a termíne, ktorý vám najviac vyhovuje.
Pri vypĺňaní prihlášky si v rámci položky „Support office“ vyberte TUKE ako vašu podpornú inštitúciu. Následne vašu prihlášku obratom radi potvrdíme v registračnom systéme podujatia. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Znižovanie rizika v podnikaní prostredníctvom dát a experimentovania
2022-06-29 09:00 - 16:00 (Europe/Bratislava) | UVP TECHNICOM, Boženy Němcovej 5, Košice, Slovakia (Slovak Republic)
29.6.2022, 09:00–16:00h, UVP TECHNICOM, Košice
UVP TECHNICOM – Enterprise Europe Network Vás pozýva v rámci akadémie vnútrofiremného rastu Ako NALADIŤ firmu na RAST a pracovať MENEJ na školenie s tematikou Znižovanie rizika v podnikaní prostredníctvom dát a experimentovania.

Prichádzajú zamestnanci pravidelne s nápadmi na nové produkty a služby?
Kedy naposledy ste predstavili zákazníkom nový produkt alebo službu, koľko času a peňazí jeho príprava zabrala a ako sa mu darí po uvedení na trh?
Aký pomer pri rozhodovaní o jednotlivých krokoch tvorili dohady, názory, pocity, emócie ľudí a aký kvalifikované dáta?

Úspešné firmy venujú značnú časť svojich aktivít inováciám, sledovaniu trendov, experimentovaniu, zberu dát, testovaniu, aby dokázali ich zamestnanci robiť kvalifikované rozhodnutia, ktoré pomôžu firme rásť.
Realizovať správne experimenty, formulovať správne hypotézy je veľké umenie a vo firmách sa na nich nemyslí. Množstvo peňazí a času sa tak venuje neproduktívnym činnostiam a aktivitám bez výsledkov. Ľudia sú naoko zaneprázdnení, avšak to čo robia, nevedie k rastu firmy.
Práve na témy dát, nastavenia správnych kľúčových indikátorov, zostavenie správnych hypotéz a prípravu relevantných experimentov vedúcich ku kvalifikovaným rozhodnutiam majiteľov a manažérov sa zameriava ďalšie školenie v rámci akadémie vnútrofiremného rastu Ako NALADIŤ firmu na RAST a pracovať MENEJ, na ktoré vás pozývame.
Termín a miesto konania
29.6.2022 v čase 9:00-16:00h, Univerzitný vedecký park TECHNICOM, Technická univerzita v Košiciach, Němcovej 5, 042 00 Košice
Program:

08:45-09:00h
Registrácia účastníkov

09:00-10:00h
Dáta a ukazovatele, premeňte dáta na majetokRozhodnutia manažérov založené na kvalifikovaných dátach, nie dohadoch

10:00–11:00h
Ciele, úspešnosť experimentov, princípy experimentovania pre podporu generovania inováciíHypotéza – dobrá a slabá, prioritizácia hypotézAko navrhnúť silný experiment, sila dôkazov, silné otázky

11:00-11:15h
Prestávka

11:15-12:30h
Zisťovacie a validačné experimentyOdmena za zlyhanieAko pomocou experimentov znižovať rizikovosť podnikania a podnikateľských modelov jednotlivých produktov a služieb

12:30-15:00h
Riešenie úloh v skupinách a samostatne

15:00-16:00h
Diskusia a záver

O lektorke
Mária Radvanská sa venuje poradenstvu a rozvoju podnikateľských subjektov vyše 20 rokov. Identifikuje bariéry rozvoja a pomáha podnikateľom nájsť cestu ako ich prekonať. Od firiem však očakáva aktívny prístup, pretože len v úzkej súčinnosti ľudí danej firmy a s podporou vedenia je možné aj zdanlivo nemožné. Ľudia sú zárukou toho, že zmena bude trvalá. Najviac ju inšpiruje výrok – čo firma nedokáže, ľudia zvládnu.
Cieľová skupina
Akadémia vnútrofiremného rastu je určená predovšetkým majiteľom a výkonným riaditeľom firiem, manažérom, či riadiacim pracovníkom s rozhodovacími právomocami, ktorí majú ambíciu pomôcť firme výrazne rásť. Rozhodnutie pre RAST je strategickým rozhodnutím a firmu je potrebné na neho dôkladne naladiť. Pri správnom naladení bude majiteľ pracovať oveľa menej a získa viac času pre seba, rodinu, svoje koníčky.
PrihláškaPrihlásiť sa je možné vyplnením on-line prihlášky do 24.6.2022. Kapacita je obmedzená na max. 20 osôb.
Účastnícky poplatok
Akadémia sa koná v rámci aktivít siete Enterprise Europe Network a je pre podnikateľské subjekty, ktoré majú ambíciu medzinárodne rásť ZDARMA.
Upozornenie: V prípade záväzného prihlásenia sa a neúčasti na školení, bude firme fakturovaný sankčný poplatok vo výške 120 eur. Zúčastniť školenia sa môže aj náhradník za prihláseného účastníka. Odhlásiť sa zo školenia bez sankčného poplatku je možné do 24.6.2022 zaslaním e-mailu na een@uvptechnicom.sk.
Kontakteen@uvptechnicom.sk, Tel. číslo: +421 55 602 3661, 0918 734 605
Nevyhovujú vám skupinové otvorené školenia? Chcete, aby ich absolvovali viacerí kľúčoví hráči vo firme naraz? Akadémiu alebo jej vybrané časti je možné realizovať aj priamo u vás vo firme. V prípade záujmu kontaktujte een@uvptechnicom.sk.
Ak nie ste vy tým správnym adresátom vo firme, informujte o tejto príležitosti tie správne osoby – majiteľa firmy, riadiacich zamestnancov zodpovedných za inovácie, vývoj nových produktov a služieb, či aktívne osoby zodpovedné za vytváranie podmienok pre dobrú zamestnaneckú skúsenosť (HR). Pomôžete tak firme rýchlejšie rásť.
NALAĎTE firmu na RAST a pracujte MENEJ.
Inovujte, konkurujte, predbehnite!
